|  |  |
| --- | --- |
| Description: ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 02ounz@vojvodinа.gov.rs |
|  | ČÍSLO: 000140168 2024 09427 001 001 000 001 | DÁTUM: 18. 03. 2024 |

 Podľa čl. 16 odsek 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17, 24/19, 66/20 a 38/21), článku 8 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a žiackeho štandardu v Autonómnej pokrajine Vojvodine (Úradný vestník APV č. 14/2015 a 10/17) a článku 8 Pravidiel o rozvrhnutí rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programových aktivít a projektov na zvýšenie kvality žiackeho štandardu v Autonómnej pokrajine Vojvodine (Úradný vestník APV č. 7/23 a 5/24) a podľa realizovaného Súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – financovanie a spolufinancovanie programových aktivít a projektov na zvýšenie kvality žiackeho štandardu v AP Vojvodine v roku 2024 (Úradný vestník APV č. 7/24), pokrajinský tajomník vzdelávania, predpisov, správy a národnostných menšín – národnostných spoločenstiev vynáša

**ROZHODNUTIE**

**O ROZVRHNUTÍ PROSTRIEDKOV NA FINANCOVANIE A SPOLUFINANCOVANIE PROGRAMOVÝCH AKTIVÍT**

**A PROJEKTOV NA ZVÝŠENIE KVALITY ŽIACKEHO ŠTANDARDU V AP VOJVODINE**

 **V ROKU 2024**

**I.**

 Týmto rozhodnutím sa ustáli rozvrhnutie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev podľa Súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – financovanie a spolufinancovanie programových aktivít a projektov na zvyšovanie kvality žiackeho štandardu v AP Vojvodine v roku 2024 (Úradný vestník APV č. 7/24 – ďalej: súbeh).

**II.**

 Súbehom je **vyčlenených spolu 2 500 000,00 dinárov** na účel z bodu I. tohto rozhodnutia.

 Prostriedky sa schvaľujú ustanovizniam žiackeho štandardu na území AP Vojvodiny, ktorých zakladateľkou je Srbská republika a AP Vojvodina (ďalej: používatelia) na účely a v sumách uvedených v nasledujúcej tabuľke:

|  |  |  |  |  |
| --- | --- | --- | --- | --- |
| **Por. č.** | **Názov ustanovizne** | **Obec/Mesto** | **Názov programu/projektu** | **Navrhovaná suma** |
|  1. | Žiacky domov stredných škôl v Sremskej Mitrovici | Sremska Mitrovica | Kultúrno-umelecké stretnutie stredoškolských domovov čiže tzv. Domiáda na Žiackom domove stredných škôl v Subotici a športové stretnutie stredoškolských domovov čiže tzv. Športová domiáda na Technickej škole so žiackym domovom v Apatine | **266 672,00** |
| 2. | Žiacky domov stredných škôl Nikolu Vojvodića | Kikinda | Súťaženie stredoškolských domovov čiže tzv. Domiáda v kultúrnej a umeleckej tvorivosti a športe | **237 041,00** |
| 3. | Žiacky domov stredných škôl Angeliny Kojić Giny | Zreňanin | Údržba a rozvoj integrovaného manažérskeho systému  | **296 302,00** |
| 4. | Žiacky domov stredných škôl Vršac | Vršac | Usporiadanie 27. stretnutia mládeže stredoškolských domovov v APV | **167 100,00** |
| 5. | Žiacky domov stredných škôl Subotica | Subotica | Usporiadanie stretnutí žiackych domovov v AP Vojvodine | **340 747,00** |
| 6. | Poľnohospodárska škola so žiackym domovom Futog | Nový Sad/Futog | XXVII. športové súťaže a súťaže mládeže vojvodinských stredoškolských domovov v kultúrnej a umeleckej tvorivosti | **207 411,00** |
| 7. | Základná a stredná škola Petra Kuzmjaka so žiackym domovom | Kula/Ruský Kerestúr | Účasť na stretnutiach žiackych domovov tzv. Domiádach v Subotici a Apatine | **142 600,00** |
| 8. | Gymnázium Jána Kollára so žiackym domovom Báčsky Petrovec | Báčsky Petrovec | Účasť žiakov na stretnutí mládeže žiackych domovov stredných škôl Vojvodiny v kultúrnej a umeleckej tvorivosti v Subotici a športovom stretnutí mládeže žiackych domovov stredných škôl Vojvodiny v Apatine | **163 800,00** |
| 9. | Technická škola so žiackym domovom Apatin | Apatin | Stretnutie domovov stredných škôl vo Vojvodine v kultúrnej, umeleckej a športovej tvorivosti | **233 874,00** |
| 10. | Škola pre základné a stredné vzdelávanie Milana Petrovića so žiackym domovom | Nový Sad | Jednodňový výlet N. Sad – Zobnatica – Subotica – Palić – N. Sad | **148 151,00** |
| 11. | Gymnázium so žiackym domovom pre nadaných žiakov Bólyai | Senta | Kontrola systému manažérstva podľa normy ISO 9001:2015 a systému HACCP | **296 302,00** |

**III.**

 Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23), v oddiele 06 – Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát), Program 2007 – Podpora vo vzdelávaní žiakov a študentov, Programová aktivita 1004 – Zvyšovanie kvality žiackeho štandardu, funkčná klasifikácia 960 – Pomocné služby vo vzdelávaní, zdroj financovania 01 00 – Všeobecné príjmy a výnosy rozpočtu, ekonomická klasifikácia 463 – Transfery iným úrovniam moci, 4631 – Bežné transfery iným úrovniam moci, a prenášajú sa užívateľom v súlade s prílevom prostriedkov do rozpočtu AP Vojvodiny, respektíve s likvidnými možnosťami rozpočtu.

**IV.**

 Pre náklady a výdavky súvisiace s realizáciou účelu, na ktorý boli prostriedky pridelené, a ktoré sú predmetom verejného obstarávania, prijíma príjemca prostriedkov postup verejného obstarávania v súlade s predpismi upravujúcimi verejné obstarávanie.

**V.**

 Sekretariát informuje užívateľov o rozdelení finančných prostriedkov určených týmto rozhodnutím.

**VI.**

 Sekretariát prevezme záväzok voči užívateľom na základe písomnej zmluvy.

**VII.**

 Toto rozhodnutie je konečné a proti nemu nemožno podať odvolanie.

**VIII.**

 Za výkon tohto rozhodnutia je zodpovedný Sektor pre hmotno-finančné úkony sekretariátu.

**Rozhodnutie doručiť:**

1. Sektoru pre hmotno-finančné úkony sekretariátu
2. Archívu

|  |
| --- |
| **POKRAJINSKÝ TAJOMNÍK****Zsolt Szakállas** |